section_heading: Polje zlatnih tkanina
paragraph_text: Pripreme za dugo dogovaran sastanak Henrika i Franje počele su u veljači 1520. godine. Dogovoreno je da engleski dvor dođe u Francusku u svibnju i odsjedne u Henrikovu dvorcu u Guînesu pokraj Calaisa, koji je tada bio u engleskim rukama. Događaj se nazivao Polje zlatnih tkanina jer se nije ni u čemu štedjelo kako bi obje zemlje demonstrirale svoje bogatstvo. Henrik se dvojio oko savezništva s Franjom i počeo razmišljati o prijateljstvu s novim carem, Karlom V. Naime, Henrikova tadašnja supruga bila je španjolska princeza kao kći katoličkih kraljeva i time Karlova teta: Katarina Aragonska se protivila svakom savezu i prijateljstvu s Francuskom.<blockquote>"Suvereni nisu bili pomireni. Srdačno se nisu podnosili.", zamijetio je mletački veleposlanik.</blockquote>Ipak, uživali su u raskošnim svečanostima tri tjedna koje će završiti bez ikakva rezultata. Henrika će otjerati izravno u ruke cara.